ભગવાન જગન્નાથજીની રથયાત્રાને હવે વેઢે ગણાય તેટલા દિવસો બાકી છે. ત્યારે મોસાળ સરસપુર મામાન ઘરે ગયેલા ભગવાન જગન્નાથજી નિજ મંદિરે પરત ફર્યા છે. આજે સવારે ભગવાનની ગર્ભગૃહમાં રત્નવેદી પર પ્રતિષ્ઠા કરાઇ હતી. ત્યારબાદ નેત્રોત્સવ વિધિ કરવામાં આવી હતી. જે બાદ સવારે ધ્વાજારોહણ અને મહાઆરતી યોજાઇ હતી, જેમાં રાજ્યપાલ ઓ.પી.કોહલી, મેયર બિજલબહેન પટેલ, પ્રદેશ ભાજપ અધ્યક્ષ જીતુ વાઘાણી હાજર રહ્યા હતા. પખવાડિયા બાદ નિજ મંદિરે ભગવાન પરત આવતા હોવાથી તેની ખુશાલીમાં સાધુ-સંતોનો ભંડારો પણ આજે યોજાશે. જે પરંપરાગત રીતે ‘કાળી રોટી(માલપૂઆ) અને ધોળી દાળ(દૂધપાક)’નો બનશે.